Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin presidentti Rivlin sanoi, -
että Netanjahulla on edessään merkittäviä haasteita -
tulevalla pääministerikaudellaan. Näitä ovat välien parantaminen USA:han, -
vakauden palauttaminen poliittiselle kentälle -
ja kansalaisten luottamuksen kohentaminen.
Ihmisoikeusjärjestö Amnesty International julkaisee raportin, -
jossa se syyttää Gazan palestiinalais- järjestöjä, myös Hamasia, -
sotarikoksista viime kesän Gazan sodassa.
USA:n ulkoministeri Kerry ja Iranin ulkoministeri Zarif -
saapuivat Sveitsiin uudelle ydinneuvottelukierrokselle.
Pääministeri Netanjahu sai presidentiltä valtuutuksen -
uuden koalitiohallituksen muodostamiseksi.
Netanjahu sai yllätysvoiton 17.3. vaaleissa.
Hänellä on hyvät lähtökohdat koota oikeistopainotteinen kabinetti, -
jonka hallussa on 67 paikkaa 120-paikkaisessa parlamentissa.
Se on suuri enemmistö Israelissa, -
jossa mikään puolue ei ole koskaan hallinnut yksin.
Olen päättänyt antaa sinulle man- daatin hallituksen muodostamiseksi.
Presidentti Rivlin huomautti, -
että Netanjahulla on edessään merkittäviä haasteita.
Näistä keskeisimmät ovat suhteiden parantaminen USA:han -
ja vakauden palauttaminen Israelin poliittiselle kentälle.
Myös kansalaisten luottamusta on kohennettava, -
sillä kyselyjen mukaan se on heikennyt kovasti viime vuosina.
Kolme merkittävää haastetta odottaa -
uutta knessetiä, hallitusta, koalitiota ja oppositiota.
Ensimmäinen niistä on välien korjaaminen USA:han, -
tärkeimpään liittolaiseemme.
Toinen haaste on palauttaa vakaus poliittiselle kentälle -
ja kohentaa kansalaisten luottamusta tähän järjestelmään.
Emme voi järjestää jälleen kahden vuoden päästä uusia vaaleja.
Pääministeri Netanjahu hyväksyi mandaatin, -
joka antaa hänelle 42 päivää aikaa muodostaa koalitio.
Hän sanoi tavoittelevansa rauhaa palestiinalaisten kanssa ja vannoi -
uuden hallituksen turvaavan oikeudet israelilaisille -
etnisyydestä, uskonnosta ja sukupuolesta riippumatta.
Myös korkeiden elinkustannusten laskeminen on asialistalla.
Olen sitoutunut jatkamaan uuden hallituksen kanssa -
juutalaisen, demokraattisen valtion asialla; -
valtion, joka turvaa yhtäläiset oikeudet kaikille kansalaisille, -
etnisyydestä, uskonnosta tai sukupuolesta riippumatta.
Näin on ollut ja näin myös jatkuu.
Kaksi oikeistopuoluetta, -
Juutalainen koti (8 paikkaa) ja Israel Beiteinu (6), -
on jo antanut tukensa Netanjahulle neuvoteltuaan Rivlinin kanssa.
Myös keskustalainen Kulanu (10), -
ultraortodoksinen Shas (7) ja Yhdistynyt Tooran juutalaisuus (6) -
tukevat Netanjahua, jonka Likud-puolue sai 30 paikkaa.
Vaikka ns. poliittiset lehmänkaupat kabinettipaikoista -
eivät vielä ole alkaneet, Likud ilmoitti Netanjahun nimittävän -
Kulanun johtajan Kahlonin uudeksi talousministeriksi Lapidin tilalle.
Lapid kieltäytyi istumasta hallituksessa uskonnollisten puolueiden kanssa.
Entinen Likud-ministeri Kahlon lupasi puoluekampanjassaan -
asunto- ja pankkisektorin uudistamista sekä kiinteistöhintojen laskemista.
Hinnat ovat tuplaantuneet vuodesta 2007, jolloin Netanjahun kausi alkoi.
Likud aloitti tänä aamuna neuvottelut -
potentiaalisten koalitiokumppaneiden kanssa.
Hallituksen muodostaminen kilpailee nyt Israelissa otsikoista -
vuosikymmenten pahimman USA-Israel-kriisin kanssa.
Ihmisoikeusjärjestö Amnesty Internationalin mukaan -
Gazan palestiinalaisjärjestöt, myös Hamas, -
syyllistyivät sotarikoksiin viime kesän Gazan sodassa.
Ne ampuivat ohjuksia ja kranaatteja umpimähkään Israeliin -
ja myös Gazan palestiinalaisten keskuuteen.
Kuusi israelilaista kuoli tulituksissa, -
ja 13 palestiinalaista menehtyi iskussa pakolaisleiriin.
Palestiinalaiset syyttivät Israelia pakolaisleirin iskusta, -
mutta aseiden erikoistuntijat määrittivät, -
että ammus oli gazalaisen palestiinalaisjärjestön käyttämä.
Amnestyn mukaan palestiinalais- ryhmät varastoivat aseita -
asuinrakennuksiin ja YK-kouluihin.
Ne tekivät myös iskuja siviilien suojapaikkojen läheisyydestä.
Muutama kuukausi sitten Amnesty julkaisi -
kaksi raporttia, joissa se syytti Israelia sotarikoksista -
operaation aikana kerrostaloihin tehdyistä iskuista.
Seuraavaksi Iranin ydinneuvotteluihin.
USA:n ulkoministeri Kerry ja Iranin ulkoministeri Zarif -
saapuivat aikaisin tänä aamuna Sveitsiin -
joitakin tunteja ennen kuin Iranin ja P5+1-maiden -
(USA, Venäjä, Kiina, Ranska, Iso-Britannia ja Saksa) -
neuvottelut Iranin ydinohjelmasta jatkuivat.
USA puskee P5+1-maita yksityis- kohtaiseen poliittiseen sopimukseen -
Iranin kanssa 31.3. mennessä -
porttina pitkäaikaiselle ydinsopimukselle.
USA on vihjannut Iranille, -
että Obaman hallinto suhtautunee joustavasti sopimuksen muotoon.
Ennen lähtöään ulkoministeri Kerry painotti -
uuden neuvottelukierroksen tärkeyttä.
Mitä tapahtuisi, jos, kuten arvostelijamme ehdottavat, -
luopuisimme sopimuksesta, -
jonka maailma yleisesti on todennut järkeväksi? Se voisi tapahtua.
Neuvottelut siis kaatuisivat.
Iran saisi jatkaa sentrifugiensa pyörittämistä -
ja rikastamista haluamalleen tasolle, jos se niin haluaa ja niin valitsee.
Pakotteetkaan eivät pitäisi, koska ne, -
joiden mielestä suunnitelma olisi ollut kelvollinen, lähtevät ja sanovat: -
"Tehkää kuten haluatte. Niin mekin. Ette halua olla järkeviä.
Me taas teemme sen, mikä mielestämme on järkevää."
Niinpä koko pakotejärjestelmä häviäisi eikä Iranin ydinohjelmalle -
olisi minkäänlaista sovittua tarkastussysteemiä.
Kuvittelin, että pakotteiden koko idea oli se, -
että ydinohjelmaa voitaisiin sovitusti tarkastaa.
Teidän on oltava tietoisia, mitä on sovittu.
Teidän on tiedettävä, että tarvitaan ymmärrystä.
Tehtävämme on saada aikaiseksi sanojemme mittainen hyvä sopimus, -
joka tukkii reitit ydinaseeseen.
Tämä ei ole, kuten jotkut luulevat, -
valinta menneen ja nykyisen Iranin välillä.
Nyt ei ole kyse siitä, valitaanko nykytilanne -
vai saadaanko Iran luopumaan koko ydinohjelmastaan, -
kuten jotkut ajattelevat. Niin ei käy.
Vaihtoehtomme on nyt hallinto, joka on jo kehittänyt -
kyvyn hallita ydinohjelmaa sekä osoittanut kykynsä rikastaa.
Muiden muassa pääministeri Netanjahulle suunnatussa -
lausunnossaan Kerry vaati kaikkia niitä, jotka vastustavat sopimusta, -
esittämään tilalle realistisen vaihtoehdon.
Niillä, jotka vastustavat tätä, -
on velvollisuus esittää toteuttamis- kelpoinen, realistinen vaihtoehto.
Yksikään ei ole vielä näin tehnyt. Katsotaan mitä tapahtuu.
USA:n ulkoministeriön virkamies sanoi kuitenkin -
Kerryn mukana matkustaneille toimittajille, -
että USA ei aio rynnätä solmimaan sopimusta vain siksi, -
että määräaika umpeutuu.
Virkamiehen mukaan puitesopimuksessa on käsiteltävä -
lopulliseen sopimukseen liittyviä avainkysymyksiä.
Iranin ja P5+1-maiden on määrä solmia sopimus 30.6. mennessä.
P5+1-maat yrittävät saada Iranin kanssa aikaiseksi puitesopimuksen, -
joka rajoittaisi Iranin ydinohjelman arkaluonteisimpia puolia.
Vastineeksi Iranilta kevennettäisiin sen taloutta rampauttaneita pakotteita.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman